钦定古今图书集成/明伦汇编/氏族典/第411卷 > 《廖用贤尚友录》 > 杜轸
## 钦定古今图书集成/明伦汇编/氏族典/第411卷 > 《廖用贤尚友录》 > 杜轸

按《晋书杜轸传》：“轸字超宗，蜀郡成都人也。父雄，绵竹
令。轸博涉经书，为郡功曹史。邓艾至成都，命复为功
曹，轸固辞。察孝廉，除建宁令，导以德政，风化大行。将
归，群蛮追送赂遗，一无所受。又除池阳令，为雍州十一郡最，百姓生为立祠。累迁尚书郎。后拜犍为太守，
病卒。”